Dennis Muilenburg, il-Kap Eżekuttiv tal-Boeing se titnaqqaslu l-paga b’mod konsiderevoli. Dan ħabbru ċ-Chairman tal-kumpanija, Dave Calhoun li qal li Muilenburg la se jieħu l-perkaċċi u lanqas il-bonus marbuta mal-kariga. Din id-deċiżjoni ttieħdet wara l-kritika qawwija li qed taqla’ l-kumpanija hekk kif f’ż-żewġ inċidenti riċenti tal-Boeing 737 Max, 346 persuna tilfu ħajjithom. L-inċidenti seħħew minħabba sistema ta’ sigurtà difettuża. Il-Boeing mistennija tħallas mal $5 biljuni f’kumpens lill-klijenti tagħha u l-familji tal-vittmi. Fl-2018, Muilenberg qala’ $23.4 miljun, li $20.4 miljun minnhom kienu perkaċċi u bonus. Bosta qalu li l-pożizzjoni ta’ Muilenberg m’għadhiex tenibbli iżda l-Qorti Amerikana ordnat li jkompli jaħdem bla paga u jirranġa s-sitwazzjoni li tinsab fiha l-kumpanija. Ara wkoll: Ir-Ryanair twaqqaf l-operat ta’ 3 ajruplani Boeing 737